તરૂણની શક્ય હતી તેટલી જગ્યા પર તપાસ શરૂ કરાઈ. તેના લાપતા થતા જ તેણે હત્યા કર્યાની વાત લગભગ નિશ્ચિત બની હતી, પરંતુ તરૂણ તે દિવસે હોસ્પિટલમાંથી ભાગ્યો પછી ક્યારેય તેને કોઈએ જોયો નથી. ન તેના માતા-પિતા કે મિત્રોએ. આજે ૧૫ વર્ષ બાદ પણ તરૂણ ધીન્નરાજનો કોઈ પત્તો નથી. પોલીસે તેના વિરુધ્ધ એલ.ઓ.સી જાહેર કરી છે. સજનીના પિતા ઓ.પી ક્રિશ્નનને તે સમયે મૂળ કેરળનો તરૂણ પોતાના વતનમાં જ છુપાયો હોવાની શંકાથી તેની ખબર આપનારને એક લાખનું ઈનામ આપવાની જાહેરાત કરી છે. પરંતુ છેલ્લીવાર હોસ્પિટલમાં જાહેરમાં દેખાયેલા તરૂણને ત્યારબાદ કોઈએ જોયો નથી. તેની પ્રેમિકા પણ મુંબઈ સ્થાયી થઈ ગઈ હોવાનું પોલીસ કહે છે. સજનીના પિતા ઓ.પી ક્રિષ્નનની રજૂઆતના આધારે વર્ષ ૨૦૦૬માં તત્કાલીન મુખ્ય પ્રધાન નરેન્દ્ર મોદીએ આ કેસની ફેર તપાસનો હુકમ કરી તરૂણને પકડી પાડવા આદેશ કર્યો હતો પણ તરૂણને જમીન ગળી ગઈ કે આકાશ ઓગાળી ગયું તે કોઈને ખબર પડી નથી. તે દેશ છોડી ગયો હોવાનો પણ પુરાવો આજ સુધી પોલીસને મળ્યો નથી.